b'\n_START_ARTICLE_\nMotorno jadralno padalo\n_START_PARAGRAPH_\nMotorno jadralno padalo (ang. powered paraglider, paramotor) je lahka letalna naprava, ki sestoji iz padala in majhnega motorja s propelerjem. Propeler je zaradi varnosti za\xc5\xa1\xc4\x8diten z okvirjem. Naprava je lahka in prenosljiva (na hrbtu)._NEWLINE_Zrakoplov lahko vzleti samostojno, brez pomo\xc4\x8di drugega osebja. Za vzlet je potrebnih nekaj deset metrov prostora, vzlet je mo\xc5\xbeen tudi v brezvetrju - te naprave lahko vzletajo in pristajajo na \xc5\xa1tevilnih lokacijah, omejitev so le vremenski pogoji in sposobnosti pilota. V nekaterih primeri se za ve\xc4\x8djo varnost uporablja \xc5\xa1e dodatno re\xc5\xa1evalno padalo._NEWLINE_Motorno jadralno padalo leti s hitrostjo med 25 in 70 km/h. Vi\xc5\xa1ina leta je tipi\xc4\x8dno pod 150 metri, najve\xc4\x8dja je do okrog 5000 metrov._NEWLINE_Cena naprave je okrog $US 6000 - 9500, dra\xc5\xbeje kot jadralno padalo (okrog $2000-3000), vendar pa dosti cenej\xc5\xa1e kot druge motorne letalne naprave. Te naprave potrebujejo samo minimalno vzdr\xc5\xbeevanje in jih ni treba registrirati, so pa tudi izjeme. Prav tako v nekaterih dr\xc5\xbeavah ni potrebna licenca.'